Ajalehe neljandal leheküljel oli viimaks ka usutavamaid uudiseid. Nende hulka kuulus raadio saatekava, mida võis uskuda, ilmateade, mida ei tarvitsenud uskuda ja surmakuulutused (varajasematel aastatel ka abielulahutused, mille avaldamine oli abielulahutuste korral kohustuslik) ja muud  kohaliku tähtsusega teated. Üldjuhul kulus lehelugemise peale mitte rohkem, kui veerand tundi. Ainus erinevus tähtsamate ajalehtede puhul oli 1. maile ja 7. novembrile eelnev nädal, kui lehtedes avaldati NLKP stereotüüpseid hüüdlauseid, mis pidid kõlama valitsuse tribüünilt demonstratsiooni ajal. Sellised ajalehed võis südamerahuga tervikuna lugemata jätta